Blaze7451/Wiki-th-20250601 huggingface dataset:
วัดจันทรสุข

วัดจันทรสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลประชาธิปัตย์ อำเภอธัญบุรี จังหวัดปทุมธานี มีที่ดินตั้งวัด 6 ไร่ โฉนดที่ดินเลขที่ 25152 ปัจจุบันมีเจ้าอาวาส คือ พระครูธรรมธร สัมพันธ์ ถิรธมฺโม
วัดจันทรสุขได้รับอนุญาตให้จัดสร้างวัด เมื่อวันที่ 9 ธันวาคม พ.ศ. 2529 และได้รับประกาศตั้งเป็นวัด เมื่อวันที่ 4 มิถุนายน พ.ศ. 2550 โดยนางม้อย นางทวี จันทรสุข บริจาคทรัพย์ถวายที่ดินเพื่อสร้างวัด คณะสงฆ์จากวัดแสงสรรค์ดำเนินการสร้างวัด
เสนาสนะและสิ่งก่อสร้างของวัด ได้แก่ ศาลาการเปรียญ 1 หลัง กุฏิพระสงฆ์ 4 หลัง หอปฏิบัติวิปัสสนาสมเด็จพุฒาจารย์ ศาลาอเนกประสงค์ 1 หลัง พระธาตุเจดีย์อมตะดวงแก้ว 1 องค์ อาคารเรือน-หอสมุด 1 หลัง อาคารพระภิกษุ 3 หลัง อาคารพระนิสิตนักศึกษา 2 หลัง ห้องสุขาพระภิกษุ 14 ห้อง และห้องสุขาสำหรับ ฆราวาส 10 ห้อง

**อ้างอิง**
จันทรสุข
วัดสุขปุณฑริการาม

วัดสุขปุณฑริการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงชำอ้อ อำเภอหนองเสือ จังหวัดปทุมธานี มีที่ดินตั้งวัด 20 ไร่ 2 งาน
วัดสุขปุณฑริการามสร้างขึ้นเมื่อวันที่ 1 ตุลาคม พ.ศ. 2432 โดยมีจีนสุก และจีนบัวบริจาคที่ดินให้เป็นที่สร้างวัด เนื้อที่ 2 งาน แล้วขนานนามให้มีความหมายสอดคล้องกับผู้บริจาคที่ดิน แต่ชาวบ้านนิยมเรียกว่า วัดชำอ้อ วัดได้รับพระราชทานวิสุงคามสีมา เมื่อวันที่ 6 เมษายน พ.ศ. 2542  ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2518
เสนาสนะภายในวัด คือ อุโบสถ กว้าง 7.50 เมตร ยาว 23 เมตร กุฏิสงฆ์ 9 หลัง หอสวดมนต์สร้างเมื่อ พ.ศ. 2492 และศาลาการเปรียญสร้างเมื่อ พ.ศ. 2499 มีปูชนียวัตถุที่สำคัญ คือ พระประธานในอุโบสถ เป็นแบบพระพุทธชินราชจำลอง หน้าตักกว้าง 59 นิ้ว นอกจากนี้ที่หอสวดมนต์ยังมีพระพุทธรูปแบบสุโขทัย 2 องค์ และพระศรีอริยเมตไตรย

**รายนามเจ้าอาวาส**
 พระอาจารย์แม้น - พระอาจารย์หล่ำ - พระอาจารย์บุญส่ง - พระอาจารย์จ้อย - พระอาจารย์เย็น - พระอาจารย์ท้วม - พระครูวิมลญาณพิพัฒน์ - พระครูวิบูลปทุมากร (บูรณะ จารุวํโส)

**อ้างอิง**
สุขปุณฑริการาม
วัดอมรเทพ

วัดอมรเทพ เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในตำบลบางกุ้ง อำเภอบางคนที จังหวัดสมุทรสงคราม
วัดอมรเทพสร้างเมื่อวันที่ 9 กรกฎาคม พ.ศ. 2435 เดิมชื่อว่า วัดอมรเทพเทวันคณาราม ซึ่งเป็นชื่อที่พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า วัดราชบพิธสถิตมหาสีมารามราชวรวิหาร ทรงประทานให้ พระประสงค์เพื่อเป็นเครื่องระลึกถึงเจ้าจอมมารดาสัมฤทธิ์ ในรัชกาลที่ 3 ผู้เป็นย่า
สถานที่ตั้งวัด แต่เดิมเป็นนิวาสสถานของบรรพบุรุษของขุนนราบริรักษ์ (คล้าย) และนางทิมนรารักษ์ ซึ่งเป็นบิดามารดาของหลวงวารีรัฐการ (ชื่น ชาติกานนท์) และเป็นญาติเจ้าจอมมารดาสัมฤทธิ์ ซึ่งเป็นพระมารดาของพระเจ้าวรวงศ์เธอ ชั้น 3 กรมขุนเจริญผลพูลสวัสดิ์ พระราชบิดาของพระเจ้าวรวงศ์เธอ กรมหลวงชินวรสิริวัฒน์ โดยหลวงวารีรัฐการ เมื่อครั้งเป็นที่ขุนเทพภักดีได้มีศรัทธาอุทิศที่ดินจำนวน 6 ไร่ กับบ้านให้สร้างวัดอมรเทพ เมื่อขุนนราบริรักษ์บิดา และมารดาถึงแก่กรรรมแล้ว ต่อมา พ.ศ. 2460 สมเด็จพระมหาสมณเจ้า กรมพระยาวชิรญาณวโรรส ทรงตรวจเยี่ยมกิจการคณะสงฆ์ในจังหวัดสมุทรสงคราม ทรงบัญชาว่าชื่อวัดนี้ยาวและเรียกยาก ทรงโปรดให้คงไว้เพียง "วัดอมรเทพ" มาจนทุกวันนี้ และได้รับพระราชวิสุงคามสีมา เมื่อ พ.ศ. 2479
เสนาสนะในวัด ได้แก่ อุโบสถซึ่งมีพระประธานในอุโบสถ เป็นของเก่าคู่มากับวัด ศาลาการเปรียญสร้างด้วยไม้สักทองทั้งหลัง และกุฏิสงฆ์ทรงไทยเก่าแก่

**อ้างอิง**
อมรเทพ
วัดบางแก้ว (จังหวัดนครสวรรค์)

วัดบางแก้ว เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางแก้ว อำเภอบรรพตพิสัย จังหวัดนครสวรรค์ มีที่ดินตั้งวัดเนื้อที่ 14 ไร่ 20 ตารางวา มีที่ธรณีสงฆ์ จำนวน 3 แปลง เนื้อที่ 87 ไร่ 2 งาน 95 ตารางวา
วัดบางแก้วสร้างเมื่อ พ.ศ. 2414 มีนามตามชื่อบ้าน โดยมีนายให้และนางกล้วย บริจาคที่ดินเนื้อที่ประมาณ 15 ไร่ ในการสร้างวัด ได้รับพระราชทานวิสุงคามสีมาครั้งแรกเมื่อวันที่ 8 มกราคม พ.ศ. 2444 ต่อมาได้สร้างอุโบสถหลังใหม่ พร้อมได้ขอพระราชทานวิสุงคามสีมาใหม่ ได้รับพระราชทานครั้งหลังวันที่ 15 มกราคม พ.ศ. 2513 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 16 กุมภาพันธ์ พ.ศ. 2518 ทางวัดได้เปิดสอนพระปริยัติธรรม พ.ศ. 2455 มีโรงเรียนประภมศึกษาของทางราชการตั้งอยู่ในวัดด้วย
อาคารเสนาสนะ ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2513 เป็นอาคารคอนกรีตเสริมเหล็ก มีพระประธาน คือ พระพุทธสุโขทัยศากยมุนี สร้างเมื่อ พ.ศ. 2518 ศาลาการเปรียญ กว้าง 16 เมตร ยาว 30 เมตร เป็นอาคารคอนกรีตเสริมเหล็ก กุฏิสงฆ์ จำนวน 12 หลัง เป็นอาคารไม้ 6 หลัง เป็นอาคารครึ่งตึกครึ่งไม้ 3 หลัง เป็นอาคารคอนกรีตเสริมเหล็ก 3 หลัง วิหาร กว้าง 5 เมตร ยาว 10 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างเมื่อ พ.ศ. 2525 เป็นอาคารคอนกรีตเสริมเหล็ก ฌาปนสถาน 1 หลัง และหอระฆัง 1 หลัง

**รายนามเจ้าอาวาส**
พระอาจารย์เปี๋ยม พ.ศ. 2414–2419
*พระอาจารย์เทศ พ.ศ. 2420–2424
*พระสมุห์รัก พ.ศ. 2425–2430
*พระอาจารย์ตาด พ.ศ. 2431–2441
*พพระอาจารย์ทรง พ.ศ. 2443–2452
*พระอาจารย์เช้า 
*พระอาจารย์เต้  
*พระอาจารย์เพ็ง  
*พระใบฎีกาสนธิ์ พ.ศ. 2453–2465
*พระครูนิยุติธรรมศาสน์ พ.ศ. 2466–2498
*พระครูนิมิตศาสนคุณ พ.ศ. 2499–

**อ้างอิง**
บางแก้ว
หมวดหมู่:อำเภอบรรพตพิสัย
หมวดหมู่:หน้าคุยกับผู้ใช้ที่ถูกเตือนเกี่ยวกับผลประโยชน์ทับซ้อน

เตือนเรื่องผลประโยชน์ทับซ้อน, หน้าคุยกับผู้ใช้ที่ถูก
วัดโพธิ์บางคล้า

วัดโพธิ์บางคล้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางคล้า อำเภอบางคล้า จังหวัดฉะเชิงเทรา ตั้งอยู่บนเนื้อที่ประมาณ 31 ไร่ วัดมีค้างคาวแม่ไก่ป่าฝนอาศัยอยู่เป็นจำนวนมาก ค้างคาวเหล่านี้อาศัยอยู่ในวัดมาเป็นเวลานานแล้ว ไม่มีผู้บันทึกไว้ชัดเจน เท่าที่ทราบก็ตั้งแต่เมื่อสมัยพระครูสุตาลงกตเป็นเจ้าอาวาส ระหว่าง พ.ศ. 2473–2509 ซึ่งท่านเป็นพระที่มีเมตตาธรรมต่อสัตว์ทั้งหลาย 
วัดโพธิ์บางคล้าสร้างขึ้นในระหว่างปี พ.ศ. 2310–2325 สมัยพระเจ้าตากสินมหาราช และคาดว่าเคยเป็นที่พักทัพของสมเด็จพระเจ้าตากสินมหาราช เมื่อครั้งยกทัพไปต่อสู้กับพม่า ที่บริเวณปากน้ำโจ้โล้ (ห่างจากวัด 1 กิโลเมตร) เมื่อราวปี พ.ศ. 2309 จากคำบอกเล่า เดิมมีกุฎิไม้ใต้ถุนสูง หลังคามุงจาก อยู่ใกล้กับท่าน้ำแม่น้ำบางปะกงและต้นโพธิ์ใหญ่ มีโบสถ์คล้ายเก๋งจีน หลังคาซ้อน 2 ชั้น มุงด้วยกระเบื้องกาบกล้วย ช่อฟ้าเป็นรูปหัวมังกร ผนังก่ออิฐฉาบปูนขาวผสมน้ำอ้อย ล้อมรอบด้วยใบเสมา ปัจจุบันทางวัดได้รื้อถอนโบสถ์และกุฏิไม้แล้ว 
ด้านหน้าวัดจะมีวิหารเก่าแก่ ทรงจัตุรมุขสมัยอยุธยาตอนปลาย หลังคามุงด้วยกระเบื้องเกล็ดเต่า และมีการซ่อมแซมหลังคาอีกครั้งเมื่อ พ.ศ. 2485 และต่อมาหลังคาเกิดพังทลายลง ทำให้ต้องสร้างหลังคาขึ้นใหม่แทนของเดิม เมื่อ พ.ศ. 2541 มีหน้าต่างหนึ่งช่อง มีประตูสองช่องเหนือขอบประตูสองด้าน ประดับด้วยถ้วยชามสังคโลกเรียงกันเป็นรูปทรงกลม หน้าจั่วเป็นพื้นเรียบ กระเบื้องชายหลังคาเชื่อมด้วยปูน และมีพระพุทธรูปปางมารวิชัยทำด้วยปูน ประดิษฐานไว้โดยรอบจำนวน 8 องค์ ภายในวิหารเป็นที่ประดิษฐานพระพุทธไสยาสน์

**คลังภาพ**

**อ้างอิง**
หมวดหมู่:โบราณสถานในจังหวัดฉะเชิงเทรา
โพธิ์บางคล้า
ทองดี มนิสสาร

ทองดี มนิสสาร (6 พฤศจิกายน พ.ศ. 2488 – 3 กันยายน พ.ศ. 2557) อดีตสมาชิกสภาผู้แทนราษฎรจังหวัดอุดรธานี 4 สมัย อดีตประธานคณะกรรมาธิการการแรงงานในสภาผู้แทนราษฎรไทย ชุดที่ 24 สังกัดพรรคเพื่อไทย เคยได้รับโล่ดีเด่นผู้ไม่เคยขาด-ลา ในการประชุมสภาผู้แทนราษฎร

**ประวัติ**
ทองดี มนิสสาร เกิดเมื่อวันที่ 6 พฤศจิกายน พ.ศ. 2488 จบการศึกษาประกาศวิชาการปกครองท้องที่ (ปปท.) จากมหาวิทยาลัยสุโขทัยธรรมาธิราช  ปริญญาตรีรัฐศาสตรบัณฑิต สาขาวิชารัฐศาสตร์ มหาวิทยาลัยสุโขทัยธรรมาธิราช และปริญญาโท รัฐประศาสนศาสตรมหาบัณฑิต สาขารัฐศาสตร์ มหาวิทยาลัยรามคำแหง สมรสกับ นางลมัย มนิสสาร มีบุตรธิดาด้วยกัน 5 คน

**การทำงาน**
ทองดี มนิสสาร อดีตเป็นกำนันตำบลโพนงาม อำเภอหนองหาน และเป็นประธานชมรมกำนัน-ผู้ใหญ่บ้านอำเภอหนองหาน จังหวัดอุดรธานี ก่อนจะเข้าสู่งานการเมืองโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดอุดรธานีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งต่อเนื่องอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ในปี 2550 เขาย้ายสังกัดพรรคพลังประชาชน และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย และเป็นประธานคณะกรรมาธิการการแรงงานในสภาผู้แทนราษฎรไทย ชุดที่ 24
ในสภาผู้แทนราษฎร นายทองดีเคยทำงานเป็นผู้ช่วยเลขานุการกรรมาธิการการแรงงาน กรรมาธิการวิสามัญงบประมาณเพิ่มเติม พ.ศ. 2547 กรรมาธิการวิสามัญกฎหมายองค์การบริหารส่วนตำบล กรรมาธิการวิสามัญกฎหมายรถยนต์ กรรมาธิการวิสามัญ พ.ร.บ. 2475 ลักษณะปกครองท้องถิ่น พ.ศ. 2541
นายทองดี เป็นสมาชิกในกลุ่มวังน้ำยม ในพรรคไทยรักไทย

**ถึงแก่อนิจกรรม**
ทองดี มนิสสาร เสียชีวิตด้วยโรคมะเร็ง เมื่อวันที่ 3 กันยายน พ.ศ. 2557 รวมอายุ 68 ปี มีพิธีพระราชทานเพลิงศพเมื่อวันที่ 10 กันยายน พ.ศ. 2557 ณ วัดศรีสมพร หมู่ที่ 10 บ้านดอนยางเดี่ยว ตำบลโพนงาม อำเภอหนองหาน จังหวัดอุดรธานี

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดอุดรธานี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากมะเร็งกระดูก
วัดสระน้ำส้ม

วัดสระน้ำส้ม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม วัดนี้เป็นสถานที่แห่งหนึ่งซึ่งผู้ศรัทธา เชื่อว่ามีความผูกพันข้องเกี่ยวกับพญานาค
วัดสระน้ำส้มเป็นวัดโบราณเก่าแก่ ไม่รู้ว่าใครเป็นผู้สร้างเอาไว้ จนเมื่อปี พ.ศ. 2532 นายสุทธิ นาคสมภพ คหบดีใจบุญ บุตร ธิดาและญาติพี่น้อง ร่วมกันถวายที่ดินให้บูรณะวัดและรับอุปถัมภ์วัด โดยนิมนต์ หลวงพ่อสมชาย ฐิตธัมโม จากวัดอุดมคงคาคีรีเขต อำเภอมัญจาคีรี จังหวัดขอนแก่น มาจำพรรษา 
ต่อมาในปี พ.ศ. 2535 หลวงพ่อสมชาย ได้ปลีกวิเวกปฏิบัติธรรมในป่าเขาแถบจังหวัดเพชรบูรณ์ พระปฐมคณาจารย์ เจ้าคณะจังหวัดนครปฐม-สุพรรณบุรี (ธรรมยุติ) ได้มีคำสั่งให้ พระครูปุญญาภินันท์ (หลวงพ่อบุญมี เตชปุญโญ) ไปเป็นเจ้าอาวาสแทน กระทั่งปี พ.ศ. 2543 คณะกรรมการวัดและชาวบ้านขออนุญาตปฏิสังขรณ์วัดและก่อสร้างถาวรวัตถุเพิ่มเติม เมื่อพระครูปุญญาภินันท์ มรณภาพเมื่อวันที่ 24 ธันวาคม พ.ศ. 2553 คณะสงฆ์จึงแต่งตั้ง พระอธิการวันชัย ปภัสสโร เป็นเจ้าอาวาสสืบต่อมาจนปัจจุบัน และได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2559

**อ้างอิง**
สระน้ำส้ม
เนเธอร์แลนด์ของฮาพส์บวร์ค

เนเธอร์แลนด์ของฮาพส์บวร์ค (Habsburg Netherlands, Habsburgse Nederlanden; Pays-Bas des Habsbourg) ซึ่งในภาษาละตินเรียกถึงว่า เบลจิกา (Belgica) เป็นกลุ่มดินแดนในศักดินาสมัยฟื้นฟูศิลปวิทยาที่มีบริเวณอยู่ในกลุ่มประเทศต่ำ ซึ่งปกครองโดยจักรวรรดิโรมันอันศักดิ์สิทธิ์ภายใต้อำนาจของราชวงศ์ฮาพส์บวร์ค โดยเริ่มนับตั้งแต่ปีที่ผู้ปกครองคนสุดท้ายจากราชวงศ์วาลัว-บูร์กอญ คือ มารีแห่งบูร์กอญ ซึ่งเป็นพระมเหสีในจักรพรรดิมัคซีมีลีอานที่ 1 สิ้นพระชนม์ลงเมื่อ ค.ศ. 1482 ต่อมาพระราชนัดดา จักรพรรดิคาร์ลที่ 5 ผู้ซึ่งประสูติในเนเธอร์แลนด์ของฮาพส์บวร์คได้แต่งตั้งบรัสเซลส์เป็นหนึ่งในเมืองหลวง 
ต่อมาได้กลายเป็นกลุ่มสิบเจ็ดมณฑลในปีค.ศ. 1549 และต่อมาได้ตกอยู่ภายใต้การปกครองของราชวงศ์ฮาพส์บวร์คสายสเปน ตั้งแต่ปีค.ศ. 1556 ซึ่งถูกเรียกว่าเนเธอร์แลนด์ของสเปน ตั้งแต่บัดนั้น ต่อมาในปีค.ศ. 1581 ได้เกิดการปฏิวัติดัตช์ขึ้นเพื่อแยกดินแดนในกลุ่มรัฐทั้งเจ็ดเป็นอิสระเพื่อจัดตั้งสาธารณรัฐดัตช์ ซึ่งทำให้ดินแดนส่วนที่เหลือในเนเธอร์แลนด์ใต้ที่ยังอยู่ภายใต้การปกครองของสเปนนั้นได้กลายเป็นเนเธอร์แลนด์ของออสเตรียในปีค.ศ. 1714 อันเป็นผลของสนธิสัญญาราสตัทท์ (Treaty of Rastatt) 
การปกครองโดยราชวงศ์ฮาพส์บวร์คสิ้นสุดลงในการผนวกดินแดนภายหลังการจัดตั้งสาธารณรัฐฝรั่งเศสที่ 1 เมื่อปีค.ศ. 1795

**ภูมิศาสตร์**
เนเธอร์แลนด์ของฮาพส์บวร์คกินอาณาเขตทั้งหมดของกลุ่มประเทศต่ำ (ในเนเธอร์แลนด์ เบลเยียม และลักเซมเบิร์กในปัจจุบัน) และจังหวัดนอร์ และปาดกาแลเกือบทั้งหมดในฝรั่งเศสปัจจุบัน ตั้งแต่ปีค.ศ. 1482 จนถึงค.ศ. 1581 
โดยภายใต้การปกครองของจักรวรรดิโรมันอันศักดิ์สิทธิ์ โดยมีผู้ปกครองคือฟีลิปเลอบง ดยุกแห่งบูร์กอญระหว่างปีค.ศ. 1419-1467 จังหวัดต่างๆ ในเนเธอร์แลนด์ก็เริ่มเติบโตไปด้วยกัน ถึงแม้ว่าอดีตจะเคยอยู่ภายใต้การปกครองของทั้งอาณาจักรฝรั่งเศส และอีกส่วนภายใต้การปกครองของจักรวรรดิ ดินแดนที่เป็นรัฐบริวาร ได้แก่ ฟลานเดอร์ส อาร์ตัว และเมเคอเลิน นามูร์ ฮอลแลนด์ เซลันด์ และแอโน บราบันต์ ลิมบวร์ก และลักเซมเบิร์ก ได้ถูกปกครองแบบรัฐร่วมประมุขโดยมีกษัตริย์จากราชวงศ์วาลัว-บูร์กอญ และสภาผู้แทนราษฎร โดยมีศูนย์กลางอำนาจของราชวงศ์บูร์กอญอยู่ที่ดัชชีบราบันต์อันเป็นสถานที่ตั้งของราชสำนักในกรุงบรัสเซลส์
โอรสของดยุกฟีลิปเลอบง ชาร์ลผู้อาจหาญ (ดยุกแห่งบูร์กอญ ระหว่างปีค.ศ. 1467-1477) ยังสามารถผนวกดินแดนเกลเดอรส์ และซุทเฟิน มาครองได้และยังคาดหวังฐานันดรศักดิ์และบรรดาศักดิ์จากจักรพรรดิฟรีดริชที่ 3 ผ่านการเสกสมรสกับพระธิดา แต่ก็ล้มเหลวจึงทำให้เขาได้เริ่มก่อสงครามบูร์กอญขึ้น และสิ้นชีพลงในยุทธการน็องซี

**ดูเพิ่ม**
เนเธอร์แลนด์ของสเปน

**อ้างอิง**
หมวดหมู่:ประวัติศาสตร์เนเธอร์แลนด์
หมวดหมู่:ประวัติศาสตร์เบลเยียม
หมวดหมู่:กลุ่มสิบเจ็ดมณฑล
รูเนะ สึกิชิโระ

รูเนะ สึกิชิโระ (月城ルネ; Rune Tsukishiro; 4 พฤศจิกายน ค.ศ. 1988 – ) เป็นนักแสดงเอวีชาวญี่ปุ่นในสังกัดที-เพาเวอส์

**ประวัติและชีวิตส่วนตัว**
งานอดิเรกของเธอคือการชอปปิง
รูเนะ สึกิชิโระ ได้รับการเปิดตัววิดีโอสำหรับผู้ใหญ่จากค่ายเพรสทิจในเดือนมิถุนายน ค.ศ. 2011 และตั้งแต่ ค.ศ. 2012 เธอได้เป็นนักแสดงหญิงซึ่งผูกขาดสำหรับค่ายมูดีซ์

**ผลงานที่ปรากฏตัว**

**วิดีโอสำหรับผู้ใหญ่**
ค.ศ. 2011- วอเตอร์โพล 07 (WATER POLE 07) (11 ตุลาคม โดยบริษัทเพรสทิจ)

**การปรากฏตัวทางโทรทัศน์**
 รายการบีชไนน์ (กรกฎาคม ค.ศ. 2011 ของบริษัททีวีไซตามะ) - แขกรับเชิญประจำเดือน- รายการโอโตนาโนะบิกกูริวะ～อิซูกูรุ (กันยายน ค.ศ. 2011 ของสถานีนิฮงไกเทเลบิ) - แขกรับเชิญประจำเดือน- รายการโมโมโนะซาซายากิ (ช่องมอนโด ทีวี)

**อ้างอิง**
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายมูดีซ์
หมวดหมู่:บุคคลจากจังหวัดคานางาวะ
ระฆังพระเจ้าแสรกแมง

ระฆังพระเจ้าแสรกแมง (သာယာဝတီမင်း ခေါင်းလောင်းတော်) หรือรู้จักในอีกชื่อ ระฆังมหาติสัททะฆัณฏา ระฆังขนาดใหญ่ตั้งอยู่ที่ เจดีย์ชเวดากอง ย่างกุ้ง ประเทศพม่า ได้รับการสร้างถวายปี พ.ศ. 2384 โดย พระเจ้าแสรกแมง แห่ง ราชวงศ์โก้นบอง ชื่ออย่างเป็นทางการในภาษาบาลีของระฆังใบนี้คือ มหาติสัททะฆัณฏา ซึ่งแปลว่า "ระฆังเสียงเพราะสามโทน"

**ประวัติ**
ในวันที่ 24 กันยายน พ.ศ. 2384 (ขึ้น 10 ค่ำ เดือนตะดี้นจุ มรันมศักราช/จุลศักราช 1203) พระเจ้าแสรกแมง มีพระบัญชาให้สร้างระฆังชื่อ มหาติสัททะฆัณฏา ขนาด 42 ตัน และชุบทอง 20 กิโลกรัม ที่เจดีย์ชเวดากองเมืองย่างกุ้ง พระเจ้าแสรกแมงโปรดเกล้าฯ ให้เสนาบดีสองคน มหาสีตู และมหามินจอสิงคะ เป็นผู้ควบคุมการหล่อ ซึ่งเริ่มในวันที่ 20 มกราคม พ.ศ. 2385 (ขึ้น 10 ค่ำ เดือนดะโบ่-ดแว มรันมศักราช/จุลศักราช 1203)

**สถานะปัจจุบัน**
ระฆังตั้งอยู่ในศาลาทางด้านทิศตะวันออกเฉียงเหนือของเจดีย์

**อ้างอิง**
หมวดหมู่:ระฆัง
หมวดหมู่:ศาสนาพุทธในประเทศพม่า
หมวดหมู่:วัฒนธรรมพม่า
หมวดหมู่:ผลงานในปี พ.ศ. 2385
หมวดหมู่:พิพิธภัณฑสถานแห่งชาติบราซิล

หมวดหมู่:พิพิธภัณฑ์ในเมืองรีโอเดจาเนโร
หมวดหมู่:พิพิธภัณฑ์ประวัติศาสตร์ธรรมชาติในประเทศบราซิล
หมวดหมู่:พิพิธภัณฑ์โบราณคดีในประเทศบราซิล
รายพระนามพระมหากษัตริย์แคนาดา

รายพระนามพระมหากษัตริย์ที่ปกครองแคนาดาในฐานะอาณานิคมของฝรั่งเศสและอังกฤษ เครือจักรภพแห่งแคนาดาและในที่สุดก็เป็นรัฐที่มีอำนาจอธิปไตยในปัจจุบัน

**ผู้ปกครองแคนาดา**

**ภายใต้ฝรั่งเศส (1534–1763)**

**ภายใต้อังกฤษ บริเตนใหญ่และสหราชอาณาจักร (1497–1931)**

**มงกุฎแคนาดา (1931–ปัจจุบัน)**
ค.ศ. 1931 มงกุฎแคนาดากลายเป็นอิสระจากอังกฤษเนื่องจากธรรมนูญเวสต์มินิสเตอร์ 1931

**หมายเหตุ**

**เชิงอรรถ**
หมวดหมู่:ราชาธิปไตยแคนาดา
ค
ค
ค
หมวดหมู่:ประเทศแคนาดา
หมวดหมู่:พิพิธภัณฑ์ในประเทศบราซิล

บราซิล
หมวดหมู่:องค์การการศึกษาในประเทศบราซิล
หมวดหมู่:สิ่งก่อสร้างในประเทศบราซิล
หมวดหมู่:สถานที่ท่องเที่ยวในประเทศบราซิล
สหรัฐเบลเยียม

สหรัฐเบลเยียม (United States of Belgium, Verenigde Nederlandse Staten or Verenigde Belgische Staten) เป็นสมาพันธ์สาธารณรัฐในเนเธอร์แลนด์ใต้ (เบลเยียมและลักเซมเบิร์กในปัจจุบัน) ซึ่งก่อตั้งขึ้นภายหลังจากการปฏิวัติบราบันต์ ซึ่งเป็นประเทศได้ในระยะเวลาอันสั้นตั้งแต่มกราคมจนถึงธันวาคม ค.ศ. 1790 อันเนื่องมาจากการล้มเหลวต่อการแข็งข้อกับจักรพรรดิโยเซ็ฟที่ 2

**การเมือง**
สหรัฐเบลเยียมปกครองด้วยระบบสาธารณรัฐแบบสมาพันธ์รัฐประกอบไปด้วยมณฑลทั้งแปดซึ่งในแต่ละมณฑลล้วนมีรัฐบาลปกครองตนเองอันเป็นอิสระต่อกัน โดยมีสภาคองเกรส (Congrès souverain; Soevereine Congres) เป็นรัฐบาลกลาง ซึ่งตั้งอยู่ที่กรุงบรัสเซลส์ โดยมีผู้แทนของแต่ละมณฑลเป็นองค์ประกอบ ในมณฑลทั้งแปดจะถูกแบ่งเป็นเขตเล็กๆ จำนวน 11 เขต ได้แก่
# ฟลานเดอร์ส
# ฟลานเดอร์สตะวันตก
# บราบันต์
# แอโน
# ตูร์แนและเมืองบริวาร
# นามูร์
# ลักเซมเบิร์ก
# ลีแยฌ
# ลิมบูร์ก
# แอนต์เวิร์ป
# เมเคอเลิน

**ดูเพิ่ม**
 การปฏิวัติบราบันต์- สาธารณรัฐลีแยฌ

**อ้างอิง**
หมวดหมู่:สหรัฐเบลเยียม
หมวดหมู่:ประวัติศาสตร์เบลเยียม
หมวดหมู่:สมาพันธรัฐสิ้นสภาพ
งอบ

ไฟล์:Woman in blue, Damnoen Saduak Floating Market.jpg|thumb|upright=1|ผู้ใหญ่สวมงอบในตลาดน้ำดำเนินสะดวก
งอบ เป็นหมวกแบบดั้งเดิมที่ใช้ในประเทศไทยซึ่งมีการออกแบบที่ซับซ้อนกว่าหมวกทรงกรวยเอเชีย งอบได้จากการสานตอกไม้ไผ่ให้เป็นโครงแล้วกรุทับด้วยใบลาน ตรงกลางโครงด้านในมีรังสำหรับสวมหัวโดยสานเป็นตาโปร่ง ๆ ทำให้มีพื้นที่สำหรับการระบายอากาศ
ในปัจจุบัน ศูนย์กลางการผลิตงอบที่ใหญ่ที่สุดอยู่ในอำเภอบางปะหัน จังหวัดพระนครศรีอยุธยา โดยเป็นสินค้าระดับหนึ่งตำบล หนึ่งผลิตภัณฑ์ ที่ผลิตกันในหลายหมู่บ้าน งอบจากบางปะหันนำไปขายทั่วประเทศ อย่างไรก็ตาม ผู้คนใช้งอบน้อยลงเรื่อย ๆ เพราะเทคโนโลยีสมัยใหม่ได้เข้าไปแทนที่วิถีการเกษตรแบบดั้งเดิม
รูปทรงของงอบเป็นแรงบันดาลใจในการออกแบบศาลาไทยในงานเอ็กซ์โป 2015 ที่มิลาน

**อ้างอิง**
หมวดหมู่:หมวก
หมวดหมู่:เครื่องประดับศีรษะไทย
หมวดหมู่:หัตถกรรมไทย
หมวดหมู่:ต้นปาล์มในวัฒนธรรม
อำเภออัสซะวาดียะฮ์

อัสซะวาดียะฮ์ (السوادية) เป็นอำเภอของเขตผู้ว่าการอัลบัยฎออ์ ประเทศเยเมน ใน พ.ศ. 2546 อำเภอนี้มีประชากร 26,763 คน

**อ้างอิง**
อัสซะวาดียะฮ์
บูร์จอัลบาบัส

บูร์จอัลบาบัส (Burj Al Babas) เป็นโครงการพัฒนาที่อยู่อาศัยใกล้กับเมืองมูดูร์นู ประเทศตุรกี บ้านในโครงการได้รับการออกแบบเป็นคฤหาสน์ขนาดเล็ก
การก่อสร้างเริ่มขึ้นใน พ.ศ. 2557 การพัฒนาประสบความสำเร็จในช่วงแรก แต่สุดท้ายยอดขายไม่ถึงเป้าหมาย ทำให้บริษัทของผู้พัฒนาล้มละลาย ราคาน้ำมันตกต่ำและความไร้เสถียรภาพในตุรกีถูกอ้างถึงว่าเป็นสาเหตุที่ทำให้ยอดขายไม่ดี ณ เดือนมกราคม พ.ศ. 2562 บ้านจำนวน 587 หลัง จากที่วางแผนไว้จำนวน 732 หลัง เริ่มสร้างแต่ยังไม่แล้วเสร็จ

**ในวัฒนธรรมร่วมสมัย**
บูร์จอัลบาบัสเป็นสถานที่ถ่ายทำมิวสิกวิดีโอของเพลง "ลูสคอนโทรล" โดยเมดูซา, เบ็กกี ฮิลล์ และกูดบอยส์ใน พ.ศ. 2562

**อ้างอิง**
หมวดหมู่:สิ่งก่อสร้างในประเทศตุรกี
หมวดหมู่:สิ่งก่อสร้างที่สร้างไม่เสร็จ
หมวดหมู่:เมืองร้างในทวีปยุโรป
หมวดหมู่:สิ่งก่อสร้างในจังหวัดโบลู
และเหว่

และเหว่ (လက်ဝှေ့) หรือ มวยพม่า เป็นกีฬาต่อสู้แบบปะทะเต็มรูปแบบจากพม่าที่ใช้การโจมตีแบบยืนร่วมกับเทคนิคการกอดปล้ำที่หลากหลาย และเหว่ถือเป็นหนึ่งในศิลปะการต่อสู้ที่รุนแรงที่สุดในโลก เนื่องจากคู่ชกและเหว่จะชกกันแบบคาดเชือก ไม่สวมนวม ในขณะเดียวกันก็ได้รับอนุญาตให้โจมตีด้วยหมัด ศอก เข่า เท้า และหัว
การใช้หัวโขกถูกห้ามในกีฬาต่อสู้ส่วนใหญ่ แต่ถือเป็นอาวุธสำคัญอย่างหนึ่งของคู่ชกและเหว่ นี่เป็นเหตุผลที่และเหว่ยังได้รับฉายาว่าเป็น ศาสตร์แห่งอาวุธทั้งเก้า และถือว่าเป็นหนึ่งในศิลปะการต่อสู้ที่นองเลือดที่สุดในเขตอิทธิพลวัฒนธรรมอินเดีย

**อ้างอิง**

หมวดหมู่:กีฬาการต่อสู้
หมวดหมู่:กีฬาในประเทศพม่า
หมวดหมู่:กีฬาที่มีต้นกำเนิดในประเทศพม่า
หมวดหมู่:ศิลปะการต่อสู้ของพม่า
อนุสรณ์สถานสเตพานาแกร์ต

หมู่อนุสรณ์สถานสเตพานาแกร์ต (Ստեփանակերտի հուշարձան; Qələbə abidəsi, อนุสาวรีย์ชัยชนะ) เป็นอนุสรณ์สถานในเมืองสเตพานาแกร์ตเมืองหลวง ทางพฤตินัย ของสาธารณรัฐอาร์มซัค และเป็นเมืองหนึ่ง ทางนิตินัย ของประเทศอาเซอร์ไบจาน
อนุสรณ์นี้สร้างขึ้นเพื่อระลึกถึงผู้อยู่อาศัย 22,000 คนในเขตปกครองตนเองนากอร์โน-คาราบัคในรัฐอาเซอร์ไบจานที่เสียชีวิตในสงครามโลกครั้งที่สอง จุดศูนย์กลางของอนุสรณ์อยู่ที่เสาโอเบลิสก์ความสูง ft จากปี 1945 ถึง 1990 อนุสรณ์อยู่ภายใต้การบริหารของคณะกรรมการภูมิภาคของอาเซอร์ไบจาน และนับตั้งแต่ปี 1991 ได้กลายมาเป็นของรัฐบาลสาธารณรัฐอาร์ทซัค

**ระเบียงภาพ**

**อ้างอิง ==
บักเก็ตเฮด

ไบรอัน แพทริก แคร์โรล (Brian Patrick Carroll) เป็นที่รู้จักในชื่อ บักเก็ตเฮด (Buckethead) เป็นดนตรี นักแต่งเพลงและนักดนตรีที่เล่นได้หลายชนิดชาวอเมริกัน เขามีความโดดเด่นในการเล่นกีตาร์ เพลงของเขาครอบคลุมตั้งแต่ โปรเกรสซิฟเมทัล ฟังก์, บลูส์, บลูกราส, แอมเบียนต์ และ ดนตรีอาว็อง-การ์ด เขาแสดงในฐานะศิลปินเดี่ยวเป็นหลัก เขาจะร่วมงานกับศิลปินมากมายเช่น บิล ลาสเวลล์, บูทซี คอลลินส์, เบอร์นี วอร์เรล, อิกกี พอป, เลส เคลย์พูล, เซิร์จ แทนเคียน, บิล โมสลีย์, ไมก์ แพตตัน, วิกโก มอร์เทนเซน, แดตวันกาย, เบสแนกเทอร์, และ สเก็ตติงพอลลี เขายังเป็นสมาชิกของ กันส์แอนด์โรสเซส ในระหว่างปี 2000 ถึง 2004
บักเก็ตเฮด สวมใส่ถังไก่เคเอฟซีบนหัวของเขา แล้วแปะคำว่า FUNERAL และหน้ากากสีขาวได้รับแรงบันดาลใจจากภาพยนตร์ ฮาโลวีน: บทโหดอมตะ ปี 1988มีอยู่ช่วงหนึ่งเขาเปลี่ยนเป็นถังสีขาวธรรมดาที่ไม่มีโลโก้ เคเอฟซีพร้อมกับไม่มีคำว่า funeral นอกจากนี้ยังรวมการใช้อุปกรณ์นันชากุ และการเต้นแบบหุ่นยนต์ในการแสดงบนเวทีของเขาด้วย
บักเก็ตเฮดถูกโหวตให้ติดอันดับ 8 ในนิตยสาร GuitarOne จาก "10 อันดับท็อปมือกีตาร์ที่เร็วที่สุดตลอดตาล" รวมทั้งมีชื่ออยู่ใน "มือกีตาร์ 25 คนที่แปลกที่สุดตลอดกาล" ของ Guitar World  และรายชื่อ "มือกีตาร์ 50 คน ที่เร็วที่สุดตลอดกาล" บักเก็ตเฮด ทำเพลงประกอบภาพยนตร์ เช่น ซอว์ เกมต่อตาย..ตัดเป็น 2, กองทัพปิศาจถล่มโลกอังคาร, ตุ้ยนุ้ยนินจาฮากลิ้ง, มอร์ทัล คอมแบ็ท, มอร์ทัล คอมแบ็ท 2 ศึกวันล้างโลก, คนเหล็กทะลุมิติ, ฟอลลิง, และมีส่วนร่วมในการอัดเสียงกีตาร์นำในแทร็ก "Firebird" ในอัลบัม ไมตี้ มอร์ฟฟิน พาวเวอร์เรนเจอร์ เดอะมูฟวี่  ซาวด์แทร็ก

**อ้างอิง**
หมวดหมู่:บุคคลที่เกิดในปี พ.ศ. 2512
หมวดหมู่:นักดนตรีชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:สมาชิกกันส์แอนด์โรสเซส
หมวดหมู่:นักดนตรีสวมหน้ากาก
ตำบลหมกแถว

หมกแถว เป็นตำบลในอำเภอหนองขาหย่าง จังหวัดอุทัยธานี ปัจจุบันเป็นพื้นที่ที่อัตราการเพิ่มขึ้นของประชากรมากที่สุดของอำเภอ เนื่องจากรองรับประชากรและมีการขยายตัวของชุมชนเมืองที่รองรับความเจริญเติบโตของเทศบาลเมืองอุทัยธานี 

**ที่ตั้งและอาณาเขต**
ตำบลหมกแถว มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลท่าโพ (อำเภอหนองขาหย่าง)- ทิศตะวันออก ติดต่อตำบลน้ำซึม (อำเภอเมืองอุทัยธานี)- ทิศใต้ ติดต่อกับตำบลหลุมเข้า (อำเภอหนองขาหย่าง)- ทิศตะวันตก ติดต่อกับตำบลหนองขาหย่าง (อำเภอหนองขาหย่าง)

**ประวัติ**
หมกแถวเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลหมกแถวเพื่อเป็นการประหยัดงบประมาณ โดยโอน 3 หมู่บ้านของตำบลหมกแถวไปขึ้นกับตำบลท่าโพ จนกระทั่งตำบลหมกแถวได้รับการยกฐานะเป็นตำบลขึ้นอีกครั้ง โดยแยกหมู่ 5 บ้านหมกแถว, หมู่ 6 บ้านหนองเขาขัน และหมู่ 7 บ้านทุ่งใหญ่ ตั้งเป็นตำบล
ชื่อของ "หมกแถว" มาจากประชาชนอพยพมาตั้งถิ่นฐานทำมาหากินบริเวณบ้านหมกแถว หมู่ที่ 1 ซึ่งบริเวณดังกล่าวจะมีต้นมะหมกหรือกระบกขึ้นมากมาย ประชาชนได้โค่นต้นมะหมกนำมาปลูกบ้านเรือนกันมาก อยู่เรียงรายเป็นแถวดูเป็นระเบียบ จึงเรียกชื่อตำบลว่าตำบลหมกแถวตามชื่อต้นมะหมกจนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
พื้นที่ตำบลหมกแถวประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 820 คน แบ่งเป็นชาย 393 คน หญิง 427 คน (เดือนมีนาคม 2567) เป็นตำบลที่มีจำนวนประชากรมากที่สุดอันดับ 8 จาก 9 ตำบลในอำเภอหนองขาหย่าง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ปัจจุบันตำบลหมกแถวทั้งตำบลอยู่ในเขตองค์การบริหารส่วนตำบลท่าโพ เดิมอยู่ในเขตสภาตำบลหมกแถว ในปี พ.ศ. 2517 ต่อมาในปี พ.ศ. 2547 เขตสภาตำบลหมกแถวมีพื้นที่ 3 หมู่บ้านและประชากรเพียง 595 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลหมกแถวที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลท่าโพ

**อ้างอิง**
หมกแถว
เสรี สาระนันท์

เสรี สาระนันท์ (เกิด 28 กรกฎาคม พ.ศ. 2485) อดีตสมาชิกสภาผู้แทนราษฎรจังหวัดสกลนคร 4 สมัย สังกัดพรรคเพื่อไทย

**ประวัติ**
เสรี เกิดเมื่อวันที่ 28 กรกฎาคม พ.ศ. 2485 สำเร็จการศึกษาระดับปริญญาตรี สาขาประวัติศาสตร์ จากมหาวิทยาลัยศรีนครินทรวิโรฒ มีบุตรสาวเป็นนักการเมืองคือสกุณา สาระนันท์ กรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎรจังหวัดสกลนคร

**การทำงาน**
เสรี เป็นอดีตข้าราชการครู ที่มีตำแหน่งสูงสุดเป็นหัวหน้าการประถมศึกษาอำเภอวานรนิวาส สำนักงานคณะกรรมการการประถมศึกษาแห่งชาติ (สปช.) ต่อมาเข้าสู่งานการเมืองก่อนเกษียณโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดสกลนคร ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งต่อเนื่องอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ในปี 2550 เขาย้ายสังกัดพรรคพลังประชาชน และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ภายหลังการยุบพรรคพลังประชาชนมีข่าวว่าเขาะย้ายไปสังกัดพรรคภูมิใจไทย แต่เจ้าตัวปฏิเสธ รวมทั้งยอมรับว่าได้เป็นสมาชิกสภาผู้แทนราษฎรเพราะกระแสความนิยมในตัวของทักษิณ ชินวัตรและในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ก็ลงสมัครรับเลือกตั้งในสังกัดพรรคเพื่อไทย และเป็นประธานคณะกรรมาธิการแก้ไขปัญหาหนี้สินแห่งชาติในสภาผู้แทนราษฎรไทย ชุดที่ 24
ในปี 2562 เสรี ไม่ได้ลงสมัครรับเลือกตั้ง แต่ยังมีส่วนในการสนับสนุนบุตรสาวและทำงานร่วมกับพรรคเพื่อไทย อาทิ ร่วมแถลงข่าวในการเลือกตั้งนายกองค์การบริหารส่วนจังหวัด

**เครื่องราชอิสริยาภรณ์**

**อ้างอิง**
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะสังคมศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สมชัย อัศวชัยโสภณ

สมชัย อัศวชัยโสภณ เป็นนักการเมืองชาวไทย อดีตสมาชิกสภาผู้แทนราษฎรจังหวัดฉะเชิงเทรา 2 สมัย อดีตนายกองค์การบริหารส่วนจังหวัดฉะเชิงเทรา เป็นอดีตประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการในสภาผู้แทนราษฎรไทย ชุดที่ 24 สังกัดพรรคเพื่อไทย 

**ประวัติ**
สมชัย อัศวชัยโสภณ หรือ เฮียเน้า เกิดเมื่อวันที่ 23 สิงหาคม พ.ศ. 2491 ที่อำเภอพนมสารคาม จังหวัดฉะเชิงเทรา เขาสมรสกับ นาง กรชวัล อัศวชัยโสภณ มีบุตรได้แก่ พงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง ในรัฐบาลแพทองธาร ชินวัตร
สมชัย อัศวชัยโสภณ จบการศึกษาศิลปศาสตรบัณฑิต รัฐศาสตร์ (การปกครอง) จากมหาวิทยาลัยรามคำแหง และศิลปศาสตรบัณฑิต จากสถาบันราชภัฏราชนครินทร์ รวมทั้งปริญญาโท รัฐประศาสนศาสตรมหาบัณฑิต (นโยบายสาธารณะ) จากสถาบันราชภัฎสวนดุสิต

**การทำงาน**
สมชัย อัศวชัยโสภณ เข้าสู่งานการเมืองระดับชาติโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดฉะเชิงเทราครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งเป็น ส.ส.สมัยแรก
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในนามพรรคพลังประชาชน คู่กับ อิทธิ ศิริลัทธยากร แต่ได้รับคะแนนมาเป็นลำดับที่ 3 ได้ 49,940 คะแนน น้อยกว่าพิเชษฐ์ ตันเจริญ จากพรรคเพื่อแผ่นดิน และนายอิทธิ จากพรรคเดียวกัน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ก็ลงสมัครรับเลือกตั้งในสังกัดพรรคเพื่อไทย และเอาชนะนายณัฐพล ตันเจริญ จากพรรคภูมิใจไทยไปได้ และเป็นประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการในสภาผู้แทนราษฎรไทย ชุดที่ 24
ในปี 2562 นายสมชัย ลงสมัครรับเลือกตั้งในจังหวัดฉะเชิงเทรา เขตเลือกตั้งที่ 2 ในระหว่างการเลือกตั้งเกิดกรณีการโจมตีทางสังคมออนไลน์ จนกระทั่งเจ้าตัวต้องออกมาแถลงข่าวยืนยัน แต่ท้ายที่สุดผลการเลือกตั้งเขาแพ้ให้กับ ชัยวัฒน์ เป้าเปี่ยมทรัพย์ จากพรรคพลังประชารัฐ
นายสมชัย เป็นนักการเมืองที่มีความใกล้ชิดกับยิ่งลักษณ์ ชินวัตร โดยเมื่อปี 2556 นางสาวยิ่งลักษณ์ ชินวัตร เคยเดินทางไปร่วมงานเลี้ยงวันเกิดของนายสมชัยที่บ้านพักในอำเภอพนมสารคาม

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอพนมสารคาม
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดฉะเชิงเทรา
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยราชภัฏราชนครินทร์
หมวดหมู่:บุคคลจากบัณฑิตวิทยาลัย มหาวิทยาลัยสวนดุสิต
หมวดหมู่:นายกองค์การบริหารส่วนจังหวัดของประเทศไทย
มาร์กุส ลิกินิอุส กรัสซุส

มาร์กุส ลิกินิอุส กรัสซุส (Marcus Licinius Crassus; 115 – 53 ปีก่อน ค.ศ.) เป็นแม่ทัพและนักการเมืองชาวโรมันที่มีบทบาทสำคัญในการเปลี่ยนแปลงจากสาธารณรัฐโรมันมาเป็นจักรวรรดิโรมัน เขายังถูกเรียกว่า "คนรวยที่สุดในกรุงโรม"
กรัสซุสได้เริ่มต้นอาชีพสาธารณะในฐานะผู้บัญชาการทหารภายใต้บัญชาการของลูซิอุส คอร์นิลีอุส ซูลลา ในช่วงสงครามกลางเมืองของเขา ตามมาด้วยการถือสิทธิ์ในการเป็นเผด็จการของซูลลา กรัสซุสได้รวบรวมทรัพย์สินมหาศาลจากการเก็งกำไรที่ดิน กรัสซุลได้ก้าวขึ้นสู่การมีชื่อเสียงทางการเมือง ภายหลังจากที่เขาได้ปราบปรามกบฏทาสภายใต้การนำของสปาร์ตากุสจนได้รับชัยชนะ ได้ทำการแบ่งปันกันในการเป็นกงสุลกับปอมปีย์มหาบุรุษ คู่แข่งของเขา
ด้วยการที่เป็นผู้อุปถัมภ์ทางการเมืองและการเงินของจูเลียส ซีซาร์ ซีซาร์ได้ร่วมมือกับกรัสซุสและปอมปีย์ในการเป็นพันธมิตรทางเมืองอย่างไม่เป็นทางการซึ่งเป็นที่รู้จักกันคือ คณะสามผู้นำที่หนึ่ง ทั้งสามคนต่างมีอำนาจครอบงำในระบบการเมืองของโรมัน แต่การเป็นพันธมิตรก็ดำรงอยู่ได้ไม่นาน เนื่องจากความมักใหญ่ใฝ่สูง อัตตา และความอิจฉาของทั้งสามคน ในขณะที่ซีซาร์และกรัสซุสเป็นพันธมิตรกันมาตลอดทั้งชีวิต กรัสซุสและปอมปีย์ต่างไม่ชอบหน้ากันและกัน และปอมปีย์เริ่มอิจฉาถึงความสำเร็จอันงดงามของซีซาร์ในสงครามกอลมากขึ้นเรื่อย ๆ  พันธมิตรได้ถูกฟื้นฟูขึ้นมาอีกครั้งที่การประชุมลุกกา ในปี 56 ก่อนคริสตกาล ภายหลังจากกรัสซุสและปอมปีย์ได้ร่วมมือกันอีกครั้งในการดำรงตำแหน่งกงสุส ภายหลังการดำรงตำแหน่งกงสุสครั้งที่สอง กรัสซุสได้รับการแต่งตั้งเป็นผู้ว่าการทหารในโรมันซีเรีย กรัสซุสได้ใช้ซีเรียเป็นฐานที่มั่นสำหรับการทัพทางทหารในการทำศึกกับจักรวรรดิพาร์เธีย ศัตรูจากตะวันออกที่มีมายาวนานของโรมัน การทัพของกรัสซุสได้ประสบความล้มเหลวอย่างรุนแรง ซึ่งจบลงด้วยความปราชัยและความตายในยุทธการที่กาเรห์
การตายของกรัสซุสทำให้ความเป็นพันธมิตรระหว่างซีซาร์และปอมปีย์ต้องขาดสะบั้นลงอย่างถาวร เนื่องจากอิทธิพลทางการเมืองและความมั่นคั่งของเขาเป็นตัวถ่วงดุลอำนาจของกลุ่มทหารที่ยิ่งใหญ่ทั้งสองฝ่าย ภายในเวลาสี่ปีหลังการตายของกรัสซุส ซีซาร์ได้ข้ามแม่น้ำรูบิคอนและเริ่มทำสงครามกลางเมืองกับปอมปีย์และฝ่ายออปติเมตส์

**อ้างอิง == 
หมวดหมู่:กงสุลสาธารณรัฐโรมัน
หมวดหมู่:สมาชิกวุฒิสภาสาธารณรัฐโรมัน
หมวดหมู่:แม่ทัพโรมันโบราณ
หมวดหมู่:เสียชีวิตในสงคราม
ซีเนเวิลด์กลาสโกว์

ซีเนเวิลด์กลาสโกว์เรนฟรีว์สตรีต (Cineworld Glasgow Renfrew Street) เป็นโรงภาพยนตร์ที่ตั้งอยู่บนถนนเรนฟรีว์ ทางตะวันออกเฉียงเหนือของย่านใจกลางเมืองกลาสโกว์ โรงภาพยนตร์แห่งนี้ตั้งอยู่ข้างสถานีขนส่งผู้โดยสารบูคานันและกลาสโกว์รอยัลคอนเสิร์ตฮอลล์ และอยู่ใกล้กับถนนซอจีฮอลล์และหอศิลป์บูคานัน ด้วยความสูง 62 เมตร หรือ 203 ฟุต ทำให้ซีเนเวิลด์กลาสโกว์เป็นโรงภาพยนตร์ที่มีความสูงมากที่สุดในโลก ณ ปัจจุบัน
ใน ค.ศ. 2003 ซีเนเวิลด์กลาสโกว์เป็นโรงภาพยนตร์ที่ขายบัตรได้มากที่สุดในสหราชอาณาจักร โดยมีลูกค้าถึง 1.8 ล้านคนในปีนั้น ซีเนเวิลด์กลาสโกว์มีโรงภาพยนตร์ 18 โรงในจำนวน 6 ชั้น และสามารถรองรับผู้ชมได้มากกว่า 4,300 คน ลักษณะเด่นของโรงภาพยนตร์คือม่านกระจกแก้วขนาดใหญ่ทางฝั่งตะวันออกและบันไดเลื่อนที่วางแนวตัดกันและประดับไฟนีออนสีฟ้าในตอนกลางคืน

**ประวัติ**
เดิมโรงภาพยนตร์เคยอยู่ในเครือยูจีซี แต่ต่อมาได้ย้ายไปอยู่ในเครือซีเนเวิลด์ใน ค.ศ. 2005
โรงภาพยนตร์ก่อสร้างขึ้นบนพื้นที่เดิมของเดอะกลาสโกว์อะพอลโล (1973–1985) ซึ่งแต่เดิมคือกรีนส์เพลย์เฮาส์ (1927–1973) อะพอลโลปิดตัวลงในเดือนมิถุนายน ค.ศ. 1985 และถูกทำลายในเดือนกันยายน ค.ศ. 1987 โรงภาพยนตร์เปิดให้บริการในชื่อยูจีซี ซีเนมาในเดือนกันยายน ค.ศ. 2001 ต่อมาใน ค.ศ. 2005 โรงภาพยนตร์ได้เข้ามาอยู่ในเครือของซีเนเวิลด์หลังจากที่เจ้าของยูจีซีได้ขายกิจการโรงภาพยนตร์ทั้งหมดในสหราชอาณาจักร กรีนส์เพลย์เฮาส์ซึ่งเป็นโรงภาพยนตร์ดั้งเดิมที่ตั้งอยู่บนพื้นที่นี้ เคยทำสถิติเป็นโรงภาพยนตร์ที่มีจำนวนที่นั่งมากที่สุดในทวีปยุโรป (4,368 ที่นั่ง) และด้วยความสูงมากกว่า 60 เมตร (200 ฟุต) ทำให้กินเนสส์บุ๊คบันทึกว่าซีเนเวิลด์กลาสโกว์เป็นโรงภาพยนตร์ที่มีความสูงมากที่สุดในโลก อย่างไรก็ตาม ในช่วงที่ภาพยนตร์ยังอยู่ระหว่างก่อสร้าง การออกแบบอาคารถูกวิพากย์วิจารณ์อย่างหนักจากสมาคมสถาปนิก โดยตัวอาคารถูกเรียกว่าเป็น "สิวหัวใหญ่แห่งปี" (Carbuncle of the Year) เนื่องด้วยตัวเลือกการออกแบบที่ย่ำแย่และขัดแย้งกับพื้นที่แวดล้อม
ซีเนเวิลด์กลาสโกว์และโรงภาพยนตร์อื่น ๆ ในสหราชอาณาจักรได้ปิดทำการชั่วคราวในช่วงฤดูหนาว ค.ศ. 2020–21 เนื่องด้วยการระบาดทั่วของโควิด-19 โดยมีกำหนดกลับมาเปิดทำการอีกครั้งในเดือนพฤษภาคม ค.ศ. 2021

**ระเบียงภาพ**

**ดูเพิ่ม**
 รายชื่ออาคารที่สูงที่สุดในกลาสโกว์

**อ้างอิง**

**แหล่งข้อมูลอื่น**
  Cineworld Glasgow - Renfrew Street cinema page-  Cineworld Cinemas UK, current chain site-  Cineworld on Google Maps
หมวดหมู่:กลาสโกว์
หมวดหมู่:โรงภาพยนตร์ในสหราชอาณาจักร
วัดธรรมราษฎร์เจริญผล

วัดธรรมราษฎร์เจริญผล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 21 ไร่ 1 งาน 26 ตารางวา มีอาณาเชตด้านทิศเหนือยาว ติดต่อกับโรงเรียนวัดธรรมราษฎร์เจริญผล ด้านทิศตะวันตกติดต่อกับคลองระพีพัฒน์  
เลขที่ 47  หมู่ 6  ถนน ทางหลวงชนบท ปท. 3034 ตำบล หนองสามวัง อำเภอ หนองเสือ จังหวัด ปทุมธานี 12170. 
วัดธรรมราษฎร์เจริญผลสร้างเมื่อ พ.ศ. 2479 โดยมีนายผล โพธินิมิต บริจาคที่ดินให้สร้างวัด ตั้งชื่อวัดว่า "วัดธรรมราษฎร์เจริญผล" เพื่อเป็นเกียรติอนุสรณ์แก่ผู้ถวายที่ดิน วัดได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2491 และผูกพัทธสีมาเมื่อ พ.ศ. 2493 ทางวัดได้เปิดการเรียนการสอนพระปริยัติธรรมเริ่มมาตั้งแต่ พ.ศ. 2521 อาคารเสนาสนะที่สำคัญ ได้แก่ อุโบสถ กว้าง 6.50 เมตร ศาลาการเปรียญ และกุฏิสงฆ์ก่อสร้าง 6 หลัง

**รายนามเจ้าอาวาส**
 พระอธิการวัน โฆสโก (พ.ศ. 2479–2488)- พระครูพิศาลธัญกิจ (พ.ศ. 2488–2520)- พระครูพิศาลสิริธรรม (ประสาน ติกฺขปญฺโญ) (พ.ศ. 2521– 2566)- พระอธิการบุญรอด  โชติญาโณ    (2567 - ปัจจุบัน)

**อ้างอิง**
ธรรมราษฎร์เจริญผล
วัดมณีสรรค์

วัดมณีสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าคา อำเภออัมพวา จังหวัดสมุทรสงคราม
วัดมณีสรรค์สร้างเมื่อ พ.ศ. 2369 ได้รับพระราชทานวิสุงคามสีมาเมื่อ พ.ศ. 2467 เดิมเป็นสำนักสงฆ์ตั้งอยู่กลางทุ่ง ประชาชนในแถวถิ่นนี้จัดสร้างกันขึ้นมาเอง แล้วช่วยกันทำนุบำรุง มีนายนุ่มและนางพิมพ์ ได้ถวายที่ดินของตนให้สร้างวัด ร่วมกันสร้างโบสถ์ ศาลาการเปรียญ และกุฏิ 2–3 หลัง ต่อมานายจิ๋ว ลิ้มกูล ซึ่งมีที่ดินติดต่อกับวัดได้ถวาย ให้วัดอีก 1 แปลง แล้วให้ชื่อสำนักสงฆ์นี้ว่า วัดประชุมศรัทธาราษฎร์ แต่ประชาชน เรียกกันว่า วัดตากแดด เพราะอยู่กลางทุ่งตากแดด แต่เนื่องจากมีเนื้อที่จำกัด ไม่เหมาะที่จะขยับขยาย สร้างวัดให้เจริญได้ อีกทั้งลำคลองวังเลนข้างวัดก็ตื้นเขินไปมาไม่สะดวก จึงย้ายวัดมาอยู่ที่แห่งใหม่ ซึ่งนายจิ๋ว ลิ้มกุล ถวายไว้แล้วเปลี่ยนชื่อวัดว่า วัดแก้วมณีสรรค์ เพราะพระคุณพระมณีเทพกวีมหานายก อดีตเจ้าคณะมณฑลจากวัดบวรนิเวศราชวรวิหาร ซึ่งเป็นญาติของนายจิ๋วมาเป็นองค์ประธานในการสร้างวัดครั้งนี้ด้วย ต่อมาเรียกชื่อใหม่ว่า "วัดมณีสรรค์"
วัดมีอาคารและเสนาสนะ ได้แก่ อุโบสถถึง 3 แห่ง โดยอุโบสถหลังที่ 3 มีเครื่องบนเป็นไม้สักล้วน หลังคา สองชั้น กุฏิ หอสวดมนต์ โรงครัวของวัด เรือนไม้สักทรงไทยโบราณ ปูชนียวัตถุ ได้แก่ พระประธานในอุโบสถ ปางมารวิชัย หล่อด้วยทองเหลือง ทำพิธีหล่อที่วัดบวรนิเวศวิหาร มีพระนามว่า พระพิธีชัยมงคล และพระประธานเก่าองค์เดิม

**อ้างอิง**
มณีสรรค์
ทะเล สงวนดีกุล

ทะเล สงวนดีกุล ศิลปินและนักแสดงชายชาวไทย เป็นที่รู้จักจากผลงานการแสดงซีรีส์เรื่อง MY ENGINEER มีช็อป มีเกียร์ มีเมียหรือยังวะ?  รับบทเป็น “คิง” และมิวสิควีดีโอเพลง ติดตลก ของ โอ๊ต ปราโมทย์ ร่วมกับ เจน บีเอ็นเคโฟร์ตีเอต

**ประวัติ**
เล ทะเล สงวนดีกุล เกิดเมื่อวันที่ 9 กันยายน พ.ศ. 2538 โดยที่มาของชื่อ "ทะเล" คือการที่คุณพ่อของทะเลเคยทำรีสอร์ทที่เกาะเสม็ด จึงตั้งชื่อว่าทะเล
ทะเล จบการศึกษาระดับปริญญาตรีเกียรตินิยมอันดับสอง วิชาเอกการออกแบบสื่อปฏิสัมพันธ์และมัลติมีเดียจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒและจบการศึกษาระดับมัธยมศึกษาตอนปลายจากโรงเรียนเซนต์คาเบรียล ทะเลยังมีช่องสตรีมเกมของตัวเองชื่อว่า “LAYYO” ผ่านทางแพลตฟอร์ม Facebook 
ทะเลมีผลงานการแสดงเรื่องแรกจากละครเรื่อง สายลับจับแอ๊บ ทางช่อง Ch3Thailand ในปี ค.ศ. 2017 โดยรับบทเป็น ซินเซียร์ และเรื่อง ครั้งนั้น...ไม่ลืม ทางช่อง CH3Thailand ในปีเดียวกัน นอกจากนี้ทะเลยังมีผลงานเรื่อง RejctX Season 1 ซึ่งเป็นเว็บซีรีส์ของทางอินเดีย 

**ผลงาน**

**มิวสิควิดีโอ**

**ผลงานเพลง**

**คอนเสิร์ต**
 BE MY BOYFRIENDS CONCERT ร่วมกับ BOYFRIENDS PROJECT จัดโดย The DND ในปี พ.ศ. 2564- BE MY BOYFRIENDS CONCERT 2 ร่วมกับ BE MY BOYFRIEND 2 จัดโดย The DND ในปี พ.ศ. 2565

**ละครโทรทัศน์/ซีรีส์**

**รางวัล**
 รางวัลยอดนิยม สาขา ดาวงุ้ยยยยยยยย จากงานประกาศรางวัล Yniverse awards 2020 - รางวัลยอดเยี่ยม สาขา นักแสดงบทพระรองยอดเยี่ยม จากงานประกาศรางวัล Yniverse awards 2020 

**อ้างอิง**
หมวดหมู่:นักแสดงชายชาวไทย
หมวดหมู่:นักแสดงวัยรุ่นชาวไทย
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
หมวดหมู่:บุคคลจากโรงเรียนเซนต์คาเบรียล
หมวดหมู่:ศิลปินสังกัดมิวซิกมูฟ
วัดพรหมนิวาสวรวิหาร

วัดพรหมนิวาสวรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา ปัจจุบันเจ้าอาวาสคือ พระครูประดิษฐ์กิจจารักษ์ (สมเกียรติ สปฺปญฺโญ)
วัดพรหมนิวาสวรวิหารตั้งวัดเมื่อ พ.ศ. 2270 เดิมชื่อ วัดขุนยวน บ้างเขียนว่า วัดขุนญวน ตามการบอกเล่าสืบต่อกันมา ผู้สร้างวัดมียศเป็นขุน ได้เป็นแม่ทัพไปรบข้าศึกที่เมืองโยนก (นครเชียงใหม่) และมีชัยชนะกลับมา จึงได้สร้างวัดขึ้นเป็นอนุสรณ์ ได้รับพระราชทานวิสุงคามสีมา เมื่อ พ.ศ. 2275 ต่อมาในสมัยพระบาทสมเด็จพระจอมเกล้าเจ้าอยู่หัวได้ทรงปฏิสังขรณ์วัดพรหมนิวาสนี้เมื่อครั้งทรงผนวชอยู่ ต่อมาเปลี่ยนชื่อมาเป็น วัดพรหมนิวาส เมื่อ พ.ศ. 2483 ในสมัยพระครูกุศลธรรมธาดา (สุดใจ เขมสีโร) เป็นเจ้าอาวาส ซึ่งหมายถึง "ที่สถิตของพรหม" วัดได้ยกสถานะเป็นพระอารามหลวงเมื่อวันที่ 18 กันยายน พ.ศ. 2483
ใบเสมามีความเก่าแก่ น่าจะสร้างในสมัยพระเจ้าอยู่หัวบรมโกศ คล้ายกับที่วัดสิงห์ เขตจอมทอง กรุงเทพมหานคร ลายประดับใบเสมา สลักลวดลายประดับอย่างงามวิจิตร บริเวณฐานใบเสมา ประดับลายหน้ากระดาน ประจำยามลูกฟัก ส่วนท้องเสมาแกะสลักลายกรอบสามเหลี่ยมภายในประดับลายพุ่มข้าวบิณฑ์ เอวเสมาประดับตัวเหงาทำเป็นรูปพญานาคหลายเศียร

**อ้างอิง**
พรหมนิวาสวรวิหาร
พรหมนิวาสวรวิหาร
หมวดหมู่:โบราณสถานในจังหวัดพระนครศรีอยุธยา
วินัย วิริยกิจจา

วินัย วิริยกิจจา (เกิด 12 มีนาคม พ.ศ. 2485) อดีตสมาชิกสภาผู้แทนราษฎรไทย แบบบัญชีรายชื่อ สังกัดพรรคชาติไทย อดีตรองหัวหน้าพรรคชาติไทย อดีตปลัดกระทรวงสาธารณสุข และสมาชิกบ้านเลขที่ 109

**ประวัติ**
วินัย เกิดวันที่ 12 มีนาคม พ.ศ. 2485 จบแพทย์จากคณะแพทยศาสตร์ศิริราชพยาบาล มหาวิทยาลัยมหิดล รุ่น 72

**การทำงาน**
วินัย รับราชการในสังกัดกระทรวงสาธารณสุข เป็นผู้อำนวยการโรงพยาบาลพนัสนิคม เป็นรองอธิบดีกรมการแพทย์ เป็นอธิบดีกรมสุขภาพจิต (2541 - 2544) ต่อมาได้รับแต่งตั้งเป็นปลัดกระทรวงสาธารณสุข ตั้งแต่วันที่ 1 ตุลาคม พ.ศ. 2544 - 30 กันยายน พ.ศ. 2545
วินัย เข้าร่วมงานการเมืองกับพรรคชาติไทย และได้รับแต่งตั้งเป็นรองหัวหน้าพรรคชาติไทย เป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ ในปี 2546 และที่ปรึกษารัฐมนตรีว่าการกระทรวงวัฒนธรรมในปีเดียวกัน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 ของพรรคชาติไทย และได้รับเลือกตั้งเป็น สส.สมัยแรก ต่อมาในปี 2551 เขาลาออกจากพรรคชาติไทย โดยให้เหตุผลว่าต้องการทำงานการเมืองท้องถิ่นในเทศบาลนครนนทบุรี และปฏิเสธความขัดแย้งกับ ไชยา สะสมทรัพย์ เกี่ยวกับตำแหน่งทางการเมือง
วินัย ได้รับแต่งตั้งเป็นหนึ่งในทีมที่ปรึกษาคณะกรรมการพัฒนานโยบายและการบริหารสำนักงานปลัดกระทรวงสาธารณสุข ในยุคของ ณรงค์ สหเมธาพัฒน์ ปลัดกระทรวงสาธารณสุข ในปี 2557

**เครื่องราชอิสริยาภรณ์**

**อ้างอิง**
หมวดหมู่:บุคคลที่เกิดในปี พ.ศ. 2485
หมวดหมู่:แพทย์ชาวไทย
หมวดหมู่:ปลัดกระทรวงสาธารณสุขไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคชาติไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
สิน กุมภะ

สิน กุมภะ เป็นอดีตสมาชิกสภาผู้แทนราษฎรจังหวัดระยอง 5 สมัย เป็นสมาชิกสภาผู้แทนราษฎรแบบบัญชีรายชื่อ 1 สมัย เป็นอดีตนายกองค์การบริหารส่วนจังหวัดระยอง เป็นอดีตผู้ช่วยรัฐมนตรีว่าการกระทรวงพาณิชย์ และเป็นอดีตผู้ประสานงานพรรคไทยรักษาชาติ

**ประวัติ**
สิน กุมภะ เกิดเมื่อวันที่ 18 กุมภาพันธ์ พ.ศ. 2480 เป็นชาวตำบลกร่ำ อำเภอแกลง จังหวัดระยอง แต่ต้นตระกูลมาจากจังหวัดตราด

**การทำงาน**
สิน กุมภะ เข้าสู่งานการเมืองครั้งแรกในปี 2522 โดยการลงสมัครรับเลือกตั้งสมาชิกสภาผู้แทนราษฎรจังหวัดระยอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคกิจสังคม และได้รับเลือกตั้งเป็น ส.ส. สมัยแรก และได้รับเลือกตั้งต่อเนื่องอีกสมัย ในปี 2526
เขาได้รับเลือกตั้งอีกครั้งเป็นสมัยที่ 3 ในปี 2531 สังกัดพรรคกิจสังคมเช่นเดิม กระทั่งในปี 2535 เขาย้ายไปสังกัดพรรคสามัคคีธรรม และได้รับเลือกตั้งในเดือนมีนาคม พ.ศ. 2535 หลังจากนั้นได้เข้าร่วมงานกับพรรคชาติไทย แต่ก็ไม่ได้รับเลือกตั้งอีกเลย จนกระทั่งเขาเข้าร่วมงานกับพรรคไทยรักไทย ในปี 2544 และกลับมาเป็น ส.ส. สมัยที่ 5 และในปี 2548 ได้ลงสมัครในแบบบัญชีรายชื่อ ลำดับที่ 74 และได้เลื่อนขึ้นมาเป็น ส.ส. สมัยที่ 6 แทน ส.ส.ที่ไปเป็นรัฐมนตรี
หลังการรัฐประหารในปี 2549 เขาจึงหันไปทำงานการเมืองท้องถิ่น โดยได้รับเลือกตั้งเป็นนายกองค์การบริหารส่วนจังหวัดระยอง ในการเลือกตั้งเดือนพฤศจิกายน พ.ศ. 2549 แทน พ.ต.อ.พณาเจือเพ็ชร กฤษณะราช ที่ลาออกจากตำแหน่ง แต่เขาก็ดำรงตำแหน่งได้เพียง 5 เดือน ก่อนจะถูกใบเหลืองสั่งเลือกตั้งใหม่ในเดือนพฤษภาคม 2550 แต่ในครั้งนี้เขาแพ้ให้กับ ปิยะ ปิตุเตชะ
ในปี 2557 เขาลงสมัครรับเลือกตั้งในนามพรรคเพื่อไทย แต่การเลือกตั้งเป็นโมฆะเสียก่อน กระทั่งในการเลือกตั้ง 2562 สิน กุมภะ เป็นผู้ประสานงานให้กับพรรคไทยรักษาชาติ และลงสมัคร ส.ส.แบบบัญชีรายชื่อ ลำดับที่ 50
สิน เป็นนักธุรกิจในจังหวัดระยอง และเคยเป็นประธานหอการค้าจังหวัดระยอง  ซึ่งในปี 2553 เขาถูกศาลล้มละลายกลาง มีคำสั่งพิทักษ์ทรัพย์เด็ดขาด และพ้นจากการล้มละลายในปี 2554

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอแกลง
หมวดหมู่:นักการเมืองจากจังหวัดระยอง
หมวดหมู่:สมาชิกสภาผู้แทนราษฎรจังหวัดระยอง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:ผู้ดำรงตำแหน่งทางการเมืองท้องถิ่นในจังหวัดระยอง
หมวดหมู่:นักการเมืองพรรคกิจสังคม
หมวดหมู่:พรรคสามัคคีธรรม
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:นักธุรกิจจากจังหวัดระยอง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ตำบลดอนกลอย (อำเภอหนองขาหย่าง)

ดอนกลอย เป็นตำบลในอำเภอหนองขาหย่าง จังหวัดอุทัยธานี 

**ที่ตั้งและอาณาเขต**
ตำบลดอนกลอยมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลทุ่งพึ่ง (อำเภอหนองขาหย่าง)- ทิศตะวันออก ติดต่อตำบลหนองพังค่า (อำเภอเมืองอุทัยธานี)- ทิศใต้ ติดต่อกับตำบลหนองขาหย่าง ตำบลหนองไผ่ และตำบลห้วยรอบ (อำเภอหนองขาหย่าง)- ทิศตะวันตก ติดต่อกับตำบลหนองฉาง (อำเภอหนองฉาง)

**ประวัติ**
ดอนกลอยเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 มีหมู่บ้านมากถึง 9 หมู่บ้าน ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลห้วยรอบเพื่อเป็นการประหยัดงบประมาณ ได้โอน 3 หมู่บ้านของตำบลห้วยรอบมาขึ้นกับตำบลดอนกลอย จนกระทั่งปี พ.ศ. 2490 ได้แยกหมู่ 7 บ้านหนองโสน และหมู่ 8–9 บ้านห้วยรอบ ของตำบลดอนกลอย ไปตั้งเป็น ตำบลห้วยรอบ ทำให้ตำบลดอนกลอยเหลือพื้นที่ 6 หมู่บ้านจนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
พื้นที่ตำบลดอนกลอยประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 1,153 คน แบ่งเป็นชาย 550 คน หญิง 603 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 7 จาก 9 ในอำเภอหนองขาหย่าง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ปัจจุบันตำบลดอนกลอยทั้งตำบลอยู่ในเขตองค์การบริหารส่วนตำบลหนองขาหย่าง เดิมอยู่ในเขตสภาตำบลดอนกลอย ในปี พ.ศ. 2517 ต่อมาในปี พ.ศ. 2547 เขตสภาตำบลดอนกลอยมีพื้นที่ 6 หมู่บ้านและประชากรเพียง 1,252 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลดอนกลอยที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองขาหย่าง

**อ้างอิง**
ดอนกลอย
ตำบลทุ่งพึ่ง

ทุ่งพึ่ง เป็นตำบลในอำเภอหนองขาหย่าง จังหวัดอุทัยธานี 

**ที่ตั้งและอาณาเขต**
ตำบลทุ่งพึ่งมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลทัพทันและตำบลทุ่งนาไทย (อำเภอทัพทัน)- ทิศตะวันออก ติดต่อตำบลหนองพังค่า (อำเภอเมืองอุทัยธานี)- ทิศใต้ ติดต่อกับตำบลดอนกลอย (อำเภอหนองขาหย่าง)- ทิศตะวันตก ติดต่อกับตำบลบ้านเก่า( อำเภอหนองฉาง)

**ประวัติ**
ทุ่งพึ่งเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 บ้านทุ่งพึ่งเกิดขึ้นเมื่อประมาณสมัยกรุงรัตนโกสินทร์ตอนต้น เดิมมีสองผัวเมียชื่อนายผึ้งและนางมอญ ได้อพยพมาก่อตั้งรกรากเป็นครั้งแรก และได้ขยายชุมชนเป็นหมู่บ้านที่เจริญรุ่งเรืองขึ้นมาจนปัจจุบันนี้ จึงสันนิษฐานว่าคำว่าบ้านทุ่งพึ่งมาจากการนำเอาชื่อต้นตระกูลคือนายผึ้งมาเรียกกัน แต่ตัวสะกด "ผึ้ง" และ "พึ่ง" ที่แตกต่างกันในปัจจุบันสันนิษฐานว่าคงจะกำหนดกันเองในสมัยที่ความเจริญทางด้านการศึกษาได้เข้ามามีบทบาทในหมู่บ้านในระยะหลัง

**การแบ่งเขตการปกครอง**

**การปกครองส่วนภูมิภาค**
พื้นที่ตำบลทุ่งพึ่งประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 1,438 คน แบ่งเป็นชาย 680 คน หญิง 758 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 6 จาก 9 ในอำเภอหนองขาหย่าง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ปัจจุบันตำบลทุ่งพึ่งทั้งตำบลอยู่ในเขตองค์การบริหารส่วนตำบลหนองขาหย่าง เดิมอยู่ในเขตสภาตำบลทุ่งพึ่ง ในปี พ.ศ. 2517 ต่อมาในปี พ.ศ. 2547 เขตสภาตำบลทุ่งพึ่งมีพื้นที่ 7 หมู่บ้านและประชากรเพียง 1,466 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลทุ่งพึ่งที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองขาหย่าง

**สถานที่สำคัญ**
 วัดสวนพลู เดิมเป็นวัดที่เก่าแก่ โดยมีพระอุโบสถที่สร้างขึ้นในสมัยทวารวดี (โดยอ้างหลักฐานของกรมศิลปากร) ซึ่งปัจจุบันคงเหลือแต่ฐานอิฐเก่าซึ่งอยู่ใต้ต้นโพธิ์ และยังพบเสาของศาลาหอไตรกลางน้ำสมัยก่อน เจ้าอาวาสได้เล่าว่าชื่อวัดสวนพลูนั้นได้มาตั้งแต่สมัยโบราณ โดยก่อนที่ท่านจะมาเป็นเจ้าอาวาสในวัดนี้ วัดนี้ได้ร้างมาแล้วกว่า 300 ปี และท่านยังเล่าให้ฟังว่า จากคำเล่าลือของชาวบ้านถ้ามีบุคคลใดมาบุกรุกเพื่อขโมยสิ่งของหรือบุกรุกเพื่อยึดครองพื้นที่และต้นไม้โดยไม่ได้ขออนุญาตมักพบกับปาฏิหาริย์ต่าง ๆ ปัจจุบันวัดสวนพลูได้รับการขึ้นทะเบียนเป็นโบราณสถานตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 ลงในราชกิจจานุเบกษา วันที่ 9 เมษายน 2544 เล่ม 118

**อ้างอิง**
ทุ่งพึ่ง
ยูซาวะ (จังหวัดอากิตะ)

ยูซาวะ (ยูซาวะ-ชิ) เป็นนครในจังหวัดอากิตะ ประเทศญี่ปุ่น มีขนาดพื้นที่ 790.91 ตารางกิโลเมตร ตั้งอยู่ทางทิศใต้สุดของจังหวัด

**แหล่งข้อมูลอื่น**
 เว็บไซต์ทางการ ja
หมวดหมู่:นครในจังหวัดอากิตะ
ยูซาวะ

ยูซาวะ อาจหมายถึง

**สถานที่**
 ยูซาวะ (จังหวัดอากิตะ) ประเทศญี่ปุ่น- ยูซาวะ (จังหวัดนีงาตะ) ประเทศญี่ปุ่น

**บุคคลที่มีนามสกุลนี้**
 มาซาโตะ ยูซาวะ (湯澤 聖人, เกิด ค.ศ. 1993) นักฟุตบอลชาวญี่ปุ่น- เรียว ยูซาวะ (遊澤 亮, เกิด ค.ศ. 1976) นักเทเบิลเทนนิสชาวญี่ปุ่น
อัน ยู-จิน

อัน ยู-จิน (안유진; เกิด 1 กันยายน ค.ศ. 2003) รู้จักกันดีในชื่อ ยูจิน เป็นนักร้องชาวเกาหลีใต้ เธอเป็นหัวหน้าวงเกิร์ลกรุปเกาหลีใต้ไอฟ์ สังกัดสตาร์ชิปเอนเตอร์เทนเมนต์ และอดีตสมาชิกของเกิร์ลกรุปเกาหลีใต้–ญี่ปุ่นไอซ์วัน

**ชีวิตในวัยเด็ก**
ยูจินเกิดเมื่อวันที่ 1 กันยายน ค.ศ. 2003 เธอเข้าเรียนที่โรงเรียนศิลปะการแสดงแห่งกรุงโซล ออฟเดอะเรคอร์ดเปิดเผยในปี ค.ศ. 2019 ว่ายูจินได้ลาออกจากโรงเรียนเพื่อมุ่งเน้นไปที่ชีวิตไอดอลของเธอและกิจกรรมวงไอซ์วันและจะเรียนต่อที่บ้าน

**อาชีพ**

**ค.ศ. 2018–ปัจจุบัน: พรอดิวซ์โฟร์ตีเอต, ไอซ์วัน, กิจกรรมเดี่ยว**
ตั้งแต่วันที่ 15 มิถุนายน ถึง 31 สิงหาคม ค.ศ. 2018 เป็นตัวแทนของสังกัดสตาร์ชิปเอนเตอร์เทนเมนต์ ร่วมกับชัง ว็อน-ย็องและโช กา-ฮย็อน ในรายการพรอดิวซ์โฟร์ตีเอต ซึ่งในที่สุดเธอก็ได้อันดับที่ 5 และได้เปิดตัวกับวงไอซ์วัน และเมื่อวันที่ 29 ตุลาคม ค.ศ. 2018 วงได้เปิดตัวอีพี (EP) ครั้งแรกในชื่อ คัลเลอร์ไรซ์ โดยมี "ลาวีอ็องโรซ" เป็นซิงเกิลหลัก
ไม่กี่เดือนหลังจากที่เธอเปิดตัวกับไอซ์วัน ยูจินได้เข้าร่วมการแข่งขันร้องเพลงในรายการ King of Mask Singer เธอเป็นผู้เข้าแข่งขันที่อายุน้อยที่สุดในประวัติศาสตร์ของรายการ ด้วยอายุอายุ 15 ปี 99 วัน
มีการประกาศว่ายูจินจะเป็นนักแสดงในเรื่อง My Little Television V2 ทางช่องเอ็มบีซีร่วมกับคิม กู-รา อย่างไรก็ตาม เธอถูกถอดออกจากการคัดเลือกตั้งแต่ตอนที่ 34 เนื่องจากการตรวจสอบการจัดการโหวตของเอ็มเน็ต ตั้งแต่มีนาคม ค.ศ. 2021 ถึงมีนาคม ค.ศ. 2022 ยูจินได้เป็นพิธีกรรายการอินกีกาโย ร่วมกับซองชาน วงเอ็นซีที และจีฮุน วงเทรเชอร์
หลังจากที่ไอซ์วันยุบวงในเดือนเมษายน 2021 เธอและว็อนย็องเพื่อนร่วมวงก็กลับมาเป็นเด็กฝึกของสตาร์ชิป วันที่ 1 พฤศจิกายน 2021 สตาร์ชิปเอนเตอร์เทนเมนต์ประกาศว่ายูจินและว็อนย็องจะเปิดตัวเกิร์ลกรุปวงใหม่ในชื่อไอฟ์ในวันที่ 1 ธันวาคม 2021 โดยไอฟ์เป็นกลุ่มแรกของค่ายตั้งแต่เปิดตัวคราวิตีในเดือนเมษายน 2020 และเป็นเกิร์ลกรุปกลุ่มแรกนับตั้งแต่เปิดตัวคอสมิกเกิลส์ในเดือนกุมภาพันธ์ 2016 ยูจินและว็อนย็องเป็นสมาชิกสองคนแรกของไอฟ์ที่ได้รับการเปิดเผย และกลุ่มเปิดตัวด้วยซิงเกิลอัลบั้มชุดแรกอีเลฟเวน
ในปี 2022 ยูจินเป็นผู้อภิปรายในรายการเรียลลิตี "การเอาชีวิตรอดทางทหาร" Steel Troops ฤดูกาลที่สอง และในปีนั้น ยูจินยังออกรายการวาไรตี Earth Arcade ของทีวีเอ็น ร่วมกับมีมีวงโอมายเกิร์ล, อี ย็อง-จี และอี อึน-จี

**ผลงานเพลง**

**ซิงเกิลโปรโมต**

**เครดิตการแต่งเพลง**
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น

**ผลงานการแสดง**

**รายการโทรทัศน์**

**พิธีกร**

**มิวสิกวิดีโอ**

**ปรากฏตัวในมิวสิกวิดีโอ**

**หมายเหตุ**

**อ้างอิง**

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:ไอดอลหญิงชาวเกาหลีใต้
หมวดหมู่:นักร้องป็อปหญิงชาวเกาหลีใต้
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ผู้เข้าแข่งขันพรอดิวซ์โฟร์ตีเอต
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:สมาชิกของไอซ์วัน
หมวดหมู่:บุคคลจากช็องจู
หมวดหมู่:สมาชิกของไอฟ์
หมวดหมู่:ศิษย์เก่าจากโรงเรียนศิลปะการแสดงโซล
ไทระ โนะ มูเนโมริ

ไทระ โนะ มูเนโมริ (平 宗盛; 1690 - 19 กรกฎาคม 1728) ทายาทผู้สืบทอดตำแหน่งของ ไทระ โนะ คิโยโมริ และหนึ่งในผู้บัญชาการของ ตระกูลไทระ ใน สงครามเก็มเป
เมื่อบิดาของเขา ไทระ โนะ คิโยโมริ สิ้นใจบนเตียงนอน เขาได้ทำตามความปราถนาสุดท้ายของเขา ด้วยการแต่งตั้งให้อำนาจการปกครองตระกูลทั้งหมดอยู่ในมือของ มูเนโมริ ส่วนบุตรชายคนโตของเขา ชิเงะโมะริ เสียชีวิตไปเมื่อสองปีก่อนหน้า มูเนโมริ จึงกลายเป็นลำดับต่อไปในการสืบทอดตำแหน่ง 
ในปี พ.ศ. 1726 ตระกูลคู่แข่งคือ ตระกูลมินาโมโตะ กำลังมีอำนาจ มินาโมโตะ โนะ โยชินากะ และ มินาโมโตะ โนะ ยูกิอิเอะ ได้เข้าปิดล้อมราชธานีอย่าง เกียวโต ตามด้วยการเปลี่ยนข้างของ จักรพรรดิโกะ-ชิระกะวะ ไปทางฝั่งมินาโมโตะ มูเนโมรินำกองกำลังของเขาหนีออกจากราชธานีไปทางตะวันตก พร้อมกับยุวจักรพรรดิ จักรพรรดิอันโตะกุ293-294 ในเดือนกันยายนปีเดียวกันตระกูลไทระตั้งราชสำนักชั่วคราวที่ ยาชิมะ บน เกาะคีวชู
มูเนโมริออกรบในสงครามทุกครั้ง อาทิ ยุทธนาวีที่ดันโนะอุระ ในปี พ.ศ. 1728 เมื่อเขาถูกจับกุมตัวและถูกประหารชีวิตในอีกไม่กี่วันถัดมา303,314

**อ้างอิง**
 Turnbull, Stephen (1998). 'The Samurai Sourcebook'. London: Cassell & Co.
หมวดหมู่:ซามูไร
หมวดหมู่:ตระกูลไทระ
หมวดหมู่:บุคคลในยุคเฮอัง